ใครฆ่าบิน ลาดินสับสน ทีมซีลโผล่อ้างตัว
ใครคือผู้ปลิดชีพโอซามา บิน ลาดิน อดีตผู้นำเครือข่ายก่อการร้ายสากล อัล เคดา ผู้ก่อวินาศกรรมสะท้านโลก 9/11 ในสหรัฐฯ เมื่อ 11 ก.ย.2544 ปะทุเป็นข้อถกเถียง เมื่อโรเบิร์ต โอนีลล์ อดีตสมาชิกหน่วยคอมมานโด ซีลทีม 6 ซึ่งบุกสังหารบิน ลาดิน ที่รังลับในเมืองแอบบอตตาบัดในปากีสถานเมื่อ 2 พ.ค. 2554 ให้สัมภาษณ์ ลงหนังสือพิมพ์ วอชิงตัน โพสต์ ฉบับ 6 พ.ย.ว่า ตนคือผู้สังหารบิน ลาดินตัวจริง,โอนีลล์ อ้างว่าขณะบุกเข้าห้องนอนบิน ลาดิน หัวหน้าหน่วยซีลลำดับแรกยิงพลาด ตนซึ่งอยู่ในลำดับที่ 2 จึงยิงเจาะหน้าผากบิน ลาดิน 2 นัดจนกะโหลกปริ และมีลูกทีมอีก 2 คนยิงซ้ำ รวมทั้งแม็ตต์ บิสซอนเนตต์ ผู้เผยรายละเอียดปฏิบัติการสังหารบิน ลาดิน คนแรกในหนังสือชื่อ โน อีซี เดย์ (ไม่ใช่วันที่ง่าย) ในปี 2555 โดยใช้นามแฝงว่า มาร์ค โอเวน ซึ่งระบุว่า หัวหน้าทีมเป็นคนยิงสังหาร การเปิดเผยของทั้งคู่สร้างความผิดหวังโกรธเคืองให้ผู้บังคับบัญชาและสมาชิกหน่วยซีลอื่นๆ และทำให้ซอนเนตต์ถูกสอบสวน เพราะหน่วยซีลมีกฎไม่เปิดเผยความลับโดยเคร่งครัด โดยเฉพาะเพื่อชื่อเสียงและเงินทอง,โอนีลล์ ระบุว่า ตนตัดสินใจเผยตัวเองหลังพบปะญาติพี่น้องเหยื่อวินาศกรรม 9/11 เมื่อเร็วๆนี้ และก่อนให้สัมภาษณ์สถานีโทรทัศน์ ฟ็อกซ์ นิวส์ ในสัปดาห์หน้า เพราะกลัวว่าคนอื่นที่รู้เรื่องนี้ รวมทั้งนายทหาร สมาชิกสภาคองเกรส และสื่ออย่างน้อย 2 สำนักจะเปิดเผยชื่อตนก่อน อีกทั้งเว็บไซต์ ซอฟเรพ ของอดีตสมาชิกหน่วยซีล ก็ชิงรายงานไปแล้วเพื่อประท้วงที่โอนีลล์ ตัดสินใจเผยความลับ ด้านบิส–ซอนเนตต์ไม่โต้แย้งคำกล่าวอ้างของโอนีลล์ โดยกล่าวว่า คน 2 คนบอกเรื่องราวไม่เหมือนกันด้วยเหตุผลแตกต่างกัน,อนึ่ง เจ้าหน้าที่สหรัฐฯ เผยว่า ประธานาธิบดีบารัค โอบามา จะขอให้สภาคองเกรสอนุมัติงบประมาณอีก 3,200 ล้านดอลลาร์เพื่อต่อสู้กับกองกำลังรัฐอิสลาม ไอเอส ในอิรักและซีเรีย หลังใช้เงินไปแล้วนับพันล้านดอลลาร์ ด้านตำรวจสากลเผยว่า บรรดาแนวร่วมที่ไปเป็นนักรบ ญีฮาด ช่วยไอเอสสู้รบในอิรักและซีเรีย ใช้วิธีเดินทางด้วยเรือสำราญแทนเครื่องบินเพื่อเลี่ยงการตรวจเช็ก ขณะที่ พล.อ.ลอยด์ ออสติน ผบ.กองกำลังสหรัฐฯ สู้รบกับไอเอสชี้ว่าหัวใจสำคัญที่จะเอาชนะไอเอสได้คือรัฐบาลอิรักต้องยุติการปกครองแบบแบ่งแยกนิกายชีอะต์กับสุหนี่,ด้าน นสพ.วอลล์ สตรีท เจอร์นัล เผยว่า โอบามาส่งจดหมายลับถึงอยาตุลเลาะห์ อาลี คาเมนี ผู้นำสูงสุดของอิหร่าน หารือเรื่องสู้รบกับไอเอส แม้ไม่ใช่ฉบับแรกแต่นับว่าหาได้ยาก ขณะที่อิหร่านก็สู้รบกับไอเอสอยู่เช่นกัน แต่สหรัฐฯจะไม่ร่วมมือกับอิหร่านในการสู้รบ.
ใครคือผู้ปลิดชีพโอซามา บิน ลาดิน อดีตผู้นำเครือข่ายก่อการร้ายสากล อัล เคดา ผู้ก่อวินาศกรรมสะท้านโลก 9/11 ในสหรัฐฯ  เมื่อโรเบิร์ต โอนีลล์ อดีตสมาชิกหน่วยคอมมานโด ซีลทีม 6 ซึ่งบุกสังหารบิน ลาดิน ที่รังลับ
เนวี ซีล ทีม 6,โอซามา บิน ลาดิน,ร็อบ โอ’นีลล์,สังหารลับ,เมืองแอบบอตตาบัด,บิน ลาดิน,ข่าวต่างประเทศ